Sidst i juni blev Siemens ved byretten i Aalborg dømt til at betale næsten 900.000 kroner i erstatning til tre tidligere medarbejdere, der havde lagt sag an, da de mente, at arbejde med epoxy og isocyanter havde gjort dem syge, hvilket Retten i Aalborg var enige med dem i. Torsdag meddeler Siemens, at de har besluttet ikke at anke den dom, men i stedet betaler virksomheden erstatning til de tre, selvom Siemens ikke er enige i rettens præmisser. - Beslutningen om ikke at anke byrettens dom sker af hensyn til de tre tidligere medarbejdere, som i overensstemmelse med beviserne i sagen har fået erhvervsbetingede lidelser. Alle tre sager vedrører forhold, som ligger adskillige år tilbage, og mange procedurer og arbejdsgange er siden blevet ændret, skriver Siemens blandt andet i pressemeddelelsen, du har læse her. De tre tidligere ansattes lidelser, der bliver omtalt, er astmasymptomer og eksem.

Referat:
Siemens har besluttet ikke at anke byrettens afgørelse om udbetale erstatning til tidligere medarbejdere.